Elefthérios Petroúnias

Elefthérios ”Leftéris” Petroúnias (, s. 30. marraskuuta 1990 Ateena) on kreikkalainen telinevoimistelun olympiavoittaja, kolminkertainen maailmanmestari ja seitsenkertainen Euroopan-mestari. 164 senttimetriä pitkä ja 62 kilogrammaa painava Petroúnias on erikoistunut renkaisiin.https://www.rio2016.com/en/athlete/eleftherios-petrounias  Hänen valmentajanaan toimii Dimítris Ráftis.https://database.fig-gymnastics.com/public/gymnasts/biography/8709/true?backUrl= 

Petroúnias voitti olympiakultaa renkailta vuoden 2016 kesäolympialaisista Rio de Janeirosta. Vuodelle 2021 siirretyissä Tokion olympialaisissa hän sai renkailla pronssia, kuten myös Pariisin olympialaisissa 2024. MM-kilpailuista hänellä on kolme kultaa renkailta: 2015 Glasgow'sta, 2017 Montrealista ja 2018 Dohasta sekä hopea Antwerpenista 2023. EM-kilpailuista Petroúnias on saavuttanut kahdeksan kultaa ja kaksi pronssia ja Euroopan kisoista yhden kullan. Välimeren kilpailuista hänellä on yksi kulta.

Petroúnias sai kunnian olla ensimmäinen urheilija, joka kantoi vuoden 2016 olympiasoihtua huhtikuussa 2016 Olympiassa. Vuonna 2015 hänet valittiin Kreikan vuoden urheilijaksi.

Petroúnias avioitui vuonna 2019 rytmisen voimistelun maajoukkueurheilija Vasiliki Millousin kanssa. Heillä on kaksi tytärtä.

 Lähteet 

 Aiheesta muualla 

Luokka:Kreikkalaiset olympiavoittajat
Luokka:Kreikkalaiset telinevoimistelijat
Luokka:Vuonna 1990 syntyneet
Luokka:Elävät henkilöt